Աշակերտներուն մարմնական կարիքները կը տարբերին դասարաններու եւ փուլերու համեմատ:Մանկապարտէզի տարիներուն մանուկները պէտք ունին տեսակաւոր ուտելիքի, ինչպէս՝ պտուղ, բանջարեղէն եւ կենսանիւթերով հարուստ հիւթեր, մինչդեռ նախակրթարանի տարիներուն պէտք է ուշադիր ըլլալ, որ պատանիները սպառեն բանջարեղէն եւ պտուղ ու կարելի եղածին չափ քիչ իւղ պարունակող ճաշեր: Միջնակարգի աշակերտները պէտք է շաբաթը երեք անգամ կարմիր միս ուտեն, մէկ անգամ ձուկ եւ առատ կաթնեղէն, որովհետեւ մարմինը այդ շրջանին պէտք կ’ունենայ երկաթի եւ կրածինի-(քալիսիոմ)ի: